钦定古今图书集成/方舆汇编/职方典/第1483卷 > 楚雄府古迹考 通志
## 钦定古今图书集成/方舆汇编/职方典/第1483卷 > 楚雄府古迹考 通志

本府。〈楚雄县附郭。〉

卧龙冈　在城西五里。以孔明过此得名。金蟾石　在城西八里鸣凤山，有盘石，高五尺馀，阔倍之，裂隙处仅可容指，内稍阔深不可度。有物如蟾，绚金色，隐见不常。过者每以银及贝投之，或视或㘅，然罕得遇。仙人迹　在府西十里观音山巅，大石上有巨人迹。

响石　在云泉寺，击之铿然有声。明正德间，中使钱能取去。

阜民城址　在今阜民村。按《府志》，“在府城十五里为阜民村” ，城废。

德江城　在府城西北二里。宋时，高升泰封其侄量成筑。按《府志》，“昇泰封其侄量成于威楚，筑外城，号德江城。” 今废。

𥔲嘉县城　明万历中建，今县，裁城存。高量成碑　在紫溪山之猢狲箐，其字迹磨灭。“峨碌晴岚　” 峨碌山，每日将升，山岚掩映，逾时不散，观之如画。

南峰雁塔　在郡城南山。塔势嶙峋，学宫文笔也。倒影泮池，殊增胜概。

《平山暮雨　》在城东五里。平冈蜿蜒，两水映带，每烟霭霏霏，不减潇湘景象。

《北浦朝烟　》在城北半里。晨起四顾，烟气濔漫，所谓“一村桑柘一村烟” 是也。

《广严晨钟　》在城西里许。广严古刹，晓钟初动，阖郡尘迷顿醒。后寺废为学宫，今学废为书院。莲池夜月　，池水澄清，月光荡漾，夏秋芙蕖，香气袭人，文场胜地也。其址犹存，今为梵刹。《龙冈夕照　》在城西十里。横冈突兀，环抱龙川，斜照入江，烟霞变幻。相传武侯经此，遂名龙冈。《莎涧清泉　》在城南三里许。箐曰白龙，号称莎涧，泉冽而甘。或曰即𢭏练溪也。

“大骠” 、“小骠　” ：相传蒙氏时有野马二，风雨中斗于原野，久之化为龙，大者入东南村坞，小者入西南山谷，僰人因以名村。

定远县

诸葛营　在磨盘山。相传武侯札营处。

望子硐　在县西四里半牟尼山。相传武侯驻军于此以望子焉。

诸葛白石泉　，在独立山下。相传武侯取水以足军食。

仙人山　，在长松乡，相传为仙人所化。

废南宁县　，高氏专大理国政，命些莫酋徙民。

三百户于《黄蓬阱》。元初，以“黄蓬阱” 立百户。后改为南宁县。寻省入定边县。

废光法寺　，武侯南征驻师处，今废。其石马、石羊、石鼓与断碣尚存。村民相传“其地无蚯蚓蚊虫，为武侯遗迹” 云。

《仙人迹　》，在木剌答山石上，有巨人迹，长二尺，广七八寸。

《零水拖蓝　》，在邑西二里，波光凝碧，映带城西。《广通县》。

马蹄痕石　在县西清和乡。崇岩上有六七马蹄痕，或凿之，经宿仍在。

仙羊　在县西凤山。四五月间，宿雨初霁，远望山上有群羊，趋观之则无，或谓蚊影所成。汤团箐　在翠屏山中。传云“武侯班师，军驻此山，乃腊月二十四日也。” 军士多楚人，炊汤团祀灶，食馀倾之箐中。至今有小石，形类汤团。千户所旧址　在县东卧象山。元泰定初建，属景东路。

石佛　在县南六十里石洞哨，洞在悬岩峭壁，有石像端坐洞中。

《东冈鱼跃　》邑东山岫峥嵘，雾隐云开，有“鱼跃龙门” 之势。

《北麓》龙盘　，“辰极土星。变幻曲折。雾集云蒸，潜龙欲跃。”

《野鹤衡霄　邑东北》山势高耸，如鹤翥衡天，挂月流云，锺毓灵秀。

《天马行空　》。邑南两峰合象，宛同神骏凌空。烟雾云封，尝慰甘霖睇望

《回磴朝阳　》。西陲锁钥，昂拱东冈。旭日昇轮，晴光先照。

《象山夜月　》，山势驯伏，卧象宛然。掩映冰轮，双清形影。

《鸟道九盘　》，县东七十里。一线衡天，纡回九折。武侯驻节，羽扇横空。时际晦冥，灵旗常见。《屏山古迹　》县北一山，端平正直，境内水出沙行，屹然砥柱，翠黛深凝，云烟笼罩。武侯驻军旧址犹存也。

《东桥烟柳　》，一水环流，岸芦傍柳，远岚近黛，无际苍茫。

西浦桃溪　，西流清洁。夹岸桃溪，策马行来，宛登仙径。

定边县

诸葛营　有三：一在磨盘山，一在石羊牟山，一在法光山。

武侯台　在县西五里刘昇村。诸葛武侯南征，屯兵于此。

沐寨　在县北十五里。明初，西平侯沐英征刀斯郎，栅木为营，今人呼为“总兵坡。”

自久寨　在县东紫甸乡。按《县志》，在县西八十里，即今阿渺后山。

夜台《晚翠　》在县西五里刘昇村。后武侯克服西南过此屯兵，有“夜月台” 遗址。

沐寨朝阳　在县北十五里总兵坡。明西平侯沐英于此。栅木为营，四面巩固，日出则先射其墟。

温泉解愠　县东山，温泉平地喷出如丛珠。后此地倾圮，又于此泉之右从山腰迸出，改置数椽，视前更胜。左临高峰，有亭翼然，浴罢舒啸于此。

石洞《凝秋　》，在县南六十里。洞在悬崖峭壁间，其中涧水潺湲，林木交错，四时阴翳蔽日，凄若秋深。

《北山偃月　》县北有山，两峰相夹，高出云表，望之形似偃月。

东岭停云　县东，温泉之上，常有云气被覆。景阳苍松　县北十里总兵坡太极山前有苍松虬枝，飞翠无际。

《太极风竹　》，县西北三十里太山，顶有石佛二，竹生四围，每落叶即随风扫去。

瓦晟吴栅　在州东南。山巅稠叠，林麓四周皆黑。爨，蛮祖瓦晟吴立栅其上。

神石　在凤凰山巅，高数丈，形状怪异。土人每岁以金贴其顶，有祷即应。按《府志》，蒙氏号为南岳社灵安边之神，元改封碌摩神。《古记》此神自黑习山欲徙之大理，值鸡唱晓，遂不能行，化为石。土人见有乘白马著黄袍者之神曰：“上帝敕我为此地神，福祐汝民。” 土人遂祷祀焉。

《红石岩碑　》明万历中，都司张守仁剿野贼，斩四渠长，埋其首，立石碑于上，勒“镇压土彝” 四字。碑存。

《黑石　》元泰定间，大星陨于𥔲嘉之“黑初《山化》。”

为黑石，状如东瓜，上有点如星，击之锵然有声。人不言，举之则动，言则弗动。土人以为怪，积薪焚之，雷雨交作，众惧而止。明嘉靖间，知县杨江永移置土地祠。

蛟砂石　在县西五十里上江河吊索洞。相传，每春雷雨，有蛟据河石吐涎。土人先炊饭甑，急取蒸之，皆成珠砂，少缓则化为土。今无。

《乌岭瑞霞　城》东北乌龙山，返照射之，晴云五色，不啻赤城霞起。

“文峰挺秀　峰” 当学宫之南，耸立云际，省元辈见说者以为文峰。

镇南州

和子城址　在州东一里。阁罗凤伐东爨，侵峨。取此城今存。仙人骨，　出州东南。山中有碎石如硝，掘而粉之，可以瘳疾。俗传仙人张明亨遗蜕瘗此。石鼓城，　在州东二十里，蒙氏征东爨时置县，今废。

治水塔　：在黑井西北。背凤山，临龙潭。昔有洪水泛滥，因建塔以镇之。

《天生碑　》，在万春山真觉寺侧，离井二里许。其碑不琢而成，制于元至正年间。碑文为风雨所蚀，元提举完者秃书丹其上。

李贤者泉　，在利润坊。相传，昔有贫媪，鬻腐营生，尝苦无泉。偶有老叟自称“李贤者” ，引媪往视崖畔，以杖指示，石裂泉出，至今赖之。

诸葛泉　，在黑井北五里许。相传武侯过此觅水得泉云。

浣手池　在绝顶崖畔。相传佛祖过此说法，龙神献水洗手云。

“铎风台　” 在贤泉石崖畔。

神石　在琅井奇峰山麓。石高丈许，开井时即著灵异，土人祀之。

《引沧浪　》在宝华山后，悬崖石壁有泉一道，日出则流，日入则止，即圣泉源也。

龙神石　在力戈村。相传，元初，有龙出巨石中，化为婴孩。术士过之，闻啼声，觅而抱归。行二里，风雨忽作，遂成一石。土人立庙奉为神。至今巨石孩形尚存箐中。

《金峰晓日　》金鸡山，峰特起，碧绘青霄，旭日初升，如仙掌托出。

珠盘叠翠　：州治北十五里。十八盘山。峰回路转，联络如珠。

桂井浮香　州治东五里。井泉独美，桂树双荣。旁建八角亭，为游玩之所。今桂无存，亭亦废。古城烟雨　州治东二里，古鸡和城址。石壁临河，群峰绕岸，浮屠插天，宛然画图。

《寒泉夜月　》州治西五里西山寺前。地当绝顶，井泉清冽，月照水中，光华四映。

《鹦鹉来青　》，即鹦鹉山，逼向州城。嵬然耸秀，登临四望，风景全收。

《苴水盘龙　》白龙河出苴水，环城九曲，光飞白练，势若盘龙。

《平桥烟雨　》：州治西六里。一壁断峰，千顷平畴，桥跨清澜，寺环弱柳，行人每憩于此。